S-1988/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. apríl 2022, á hendur E-kvk-þgf M-kvk-þgf Þ-kvk-þgf, [...], [...], [...]:

I.

Fyrir umferðarlagabrot með því að hafa aðfaranótt sunnudagsins 9. maí 2021, ekið bifreiðinni [...] svipt ökuréttindum um [...], Reykjavík.

Telst háttsemi þessi varða við [...]1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, mánudaginn 3. janúar 2022, ekið bifreiðinni [...] svipt ökuréttindum og óhæf til að stjórna henni örugglega vegna áhrifa ávana- og fíkniefna og slævandi lyfja (kókaín í blóði mældist 260 ng/ml og oxýkódon í blóði mældist 240 ng/ml) um [...], Reykjavík.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir vopnalagabrot með því að hafa laugardaginn 22. janúar 2022, haft í vörslum sínum úðavopn sem lögregla lagði hald á í kjölfar öryggisleitar á ákærðu.

Telst háttsemi þessi varða við 4. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar, skv. 99. og 101. gr. laga nr. 77/2019. Þess er einnig krafist að ákærða verði dæmd til að sæta upptöku á framangreindu úðavopni samkvæmt heimild í 37. gr. vopnalaga nr. 16/1998, sbr. 1. tölulið 69. gr. a. almennra hegningarlaga nr. 19/1940.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 22. apríl 2022, var ákærðu gert að greiða sektir með tveimur lögreglustjórasáttum 27. ágúst 2018 fyrir ölvunarakstur og akstur undir áhrifum ávana- og fíkniefna. Þá var ákærðu gert að sæta fangelsi í 60 daga, skilorðsbundið til tveggja ára, með dómi Héraðsdóms Reykjavíkur 28. maí 2020 meðal annars fyrir vopnalagabrot, akstur svipt ökurétti og akstur undir áhrifum ávana- og fíkniefna. Þann 12. janúar 2021 var ákærðu gert að sæta fangelsi í 4 mánuði, skilorðsbundið til tveggja ára, með dómi Héraðsdóms Austurlands fyrir hegningarlagabrot, en þar var skilorðsdómurinn frá 28. maí 2020 dæmdur upp. Nú síðast var ákærðu gert að greiða sekt með viðurlagaákvörðun 15. júní 2021 meðal annars fyrir akstur svipt ökurétti og akstur undir áhrifum ávana- og fíkniefna. Að öðru leyti kemur sakarferill ákærðu ekki til skoðunar við ákvörðun refsingar nú.

Brot ákærðu samkvæmt ákærulið nr. 1 var framið áður en hún gekkst við framangreindri viðurlagaákvörðun frá 15. júní 2021 og verður ákærðu því dæmdur hegningarauki nú, sbr. 78. gr. almennra hegningarlaga nr. 19/1940. V egna ákæru liðar nr. 2 verður því miðað við það að ákærðu sé nú þriðja sinni innan ítrekunartíma í skilningi 71. gr. almennra hegningarlaga nr. 19/1940 gerð refsing fyrir akstur svipt ökurétti og akstur undir áhrifum ávana- og fíkniefna.

Með framangreindum brotum hefur ákærða rofið skilorð framangreinds dóms frá 12. janúar 2021. Verður skilorðsbundin refsing dómsins því tekin upp og ákærðu gerð refsing í einu lagi, sbr. 60. gr. almennra hegningarlaga nr. 19/1940.

Með hliðsjón af dómvenju og ákvæðum 60., 77. og 78. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 6 mánuði.

Með vísan til lagaákvæða í ákæru er ákærða svipt ökurétti ævilangt frá birtingu dóms þessa að telja.

Með vísan til lagaákvæða í ákæru er ákærðu gert að sæta upptöku á úða vopni sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, I-kvk-ef L-kvk-ef B-kvk-þgf, 95.000 krónur, að meðtöldum virðisaukaskatti, og 159.568 krónur í annan sakarkostnað.

Af hálfu ákæruvaldsins flutti málið J-kk-nf K-kk-nf saksóknarfulltrúi fyrir V-kk-þf R-kk-þf Þ-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærða, E-kvk-nf M-kvk-nf Þ-kvk-nf, sæti fangelsi í 6 mánuði.

Ákærða er svipt ökurétti ævilangt frá birtingu dómsins að telja.

Ákærðu er gert að sæta upptöku á úða vopni.

Ákærða greiði málsvarnarþóknun skipaðs verjanda síns, I-kvk-ef L-kvk-ef B-kvk-þgf, 95.000 krónur, að meðtöldum virðisaukaskatti, og 159.568 krónur í annan sakarkostnað.

S-kk-nf G-kk-nf